rejauldu/bengali-wikipedia huggingface dataset:
ফলি মাছ (বৈজ্ঞানিক নাম Notopterus notopterus) (ইংরেজি bronze featherback) হচ্ছে Notopteridae গোত্রের সদস্য যা এশিয়ার বিভিন্ন অঞ্চলে পাওয়া যায়। এটি এ গোত্রের একমাত্র সদস্য। এটি আসামে কান্ধুলি নামে পরিচিত। যদিও এই মাছ স্বাদু জলের মাছ তবে ঈষৎলোনা পানি অর্থাৎ স্বাদু জল থেকে বেশি কিন্তু লোনা জল থেকে কম লবণাক্ত জলে এরা বিচরণ করে বলে জানা গেছে। বর্তমানে প্রজাতিটি এর গণের একমাত্র সদস্য হলেও বর্তমানে একে species complex হিসেবে শনাক্ত করা হয়েছে।  দৈহিক গঠন thumb|right|শুকনো এবং ভাপা করা প্লা সালাত, খোরাতে এর বিশেষত্ব রয়েছে অত্যন্ত চাপা দেহের এই মাছটির স্থানীয় নাম ফলুই। পৃষ্ঠ ও পুচ্ছ পাখনা ছোট, পায়ু পাখনা লম্বা। দৈর্ঘ্যে প্রায় ৬০ সে.মি. হলেও বাংলাদেশে সর্বোচ্চ ৩৬ সে.মি. রেকর্ড করা হয়েছে।http://bn.bdfish.org/2009/10/ফলি/http://www.fishbase.org/  জীবন চক্র শৈবাল, পোকামাকড়, কাদা, বালি খাদ্য হিসেবে গ্রহণ করে থাকে। কখনও কখনও ছোট মাছ খেয়ে থাকে। প্রজননের সময় বর্ষাকাল এবং এক প্রজনন ঋতুতে ২৫ সে.মি. লম্বা মা মাছ ৩০০০ টি ডিম দিয়ে থাকে। আগাছা যুক্ত স্থানে বাসা করে ডিম ছাড়ে এবং ডিম আঠালো ও হলুদ রঙের। বাবা ও মা উভয় মাছই ডিম পাহারা দিয়ে থাকে।  দেশিয় প্রজাতির এই মাছ শৈবাল, পোকামাকড়, কাঁদা, বালি, ছোট মাছ ইত্যাদি খেয়ে জীবন ধারণ করে থাকে। বর্ষাকালে একটি মা মাছ প্রায় তিন হাজার ডিম দিয়ে থাকে।  বিস্তৃতি এই প্রজাতির মাছ বাংলাদেশ ব্যাপকভাবে বিস্তৃত। এছাড়া পাকিস্তান, ভারত, বাংলাদেশ, নেপাল, মায়ানমার, থাইল্যান্ড, মালয়েশিয়া, ইন্দোনেশিয়াতেও পাওয়া যায়।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও সংকটাপন্ন প্রাণী হিসাবে চিহ্নিত। আবাসস্থল কমে যাওয়া, জল দূষণ, বন্যা নিয়ন্ত্রণ বাঁধ নির্মাণই এই প্রজাতির অস্তিত্বের জন্য প্রধান হুমকি।   কমে যাওয়ার কারন  প্রাকৃতিক জননাধার দাম ধ্বংস, বৈশ্বিক প্রাকৃতিক বিপর্যয়, নদীভাঙ্গন- ভরাট, ঘন বাঁধ তৈরি, বন্যা, আবহাওয়া পরিবর্তন, নদ- নদীর গতিপথ পরিবর্তন, হাওর- বাঁওড়, খাল -বিল বরাট, মাটি দূষণ প্রভৃতি কারণে ময়মনসিংহসহ সারাদেশে ফলি মাছ হারিয়ে যাচ্ছে।  ব্যবহার লাওস, ইন্দোনেশিয়া এবং থাইল্যান্ডে এই মাছ খুব জনপ্রিয়। বাংলাদেশের গ্রামগঞ্জে এর চাহিদা তুলনায় অনেক বেশি।  এই মাছ খেতে সুস্বাদু কিন্তু ক্ষুদ্র ক্ষুদ্র কাঁটায় পূর্ণ।  বহিঃসংযোগ   আরও দেখুন   বাংলাদেশের মাছের তালিকা  বাংলাদেশের স্বাদুপানির মাছের তালিকা  বাংলাদেশের সংরক্ষিত মাছের তালিকা  তথ্যসূত্র  বিষয়শ্রেণী:বাংলাদেশের মাছ বিষয়শ্রেণী:পাকিস্তানের মাছ বিষয়শ্রেণী:ভারতের মাছ বিষয়শ্রেণী:নেপালের মাছ বিষয়শ্রেণী:মিয়ানমারের মাছ বিষয়শ্রেণী:থাইল্যান্ডের মাছ বিষয়শ্রেণী:মালয়েশিয়ার মাছ বিষয়শ্রেণী:ইন্দোনেশিয়ার মাছ বিষয়শ্রেণী:দক্ষিণ এশিয়ার স্বাদু পানির মাছ বিষয়শ্রেণী:১৭৬৯-এ বর্ণিত মাছ বিষয়শ্রেণী:পিটার সিমোন পালাস কর্তৃক নামকরণকৃত ট্যাক্সা
সৈয়দ গিয়াসউদ্দিন আহমেদ (অজানা - ১০ সেপ্টেম্বর ২০২১) একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের লোক প্রশাসন বিভাগের অবসরপ্রাপ্ত অধ্যাপক এবং জাতীয় কবি কাজী নজরুল ইসলাম বিশ্ববিদ্যালয়ের (জাককানইবি) দ্বিতীয় উপাচার্য ছিলেন।  কর্মজীবন সৈয়দ গিয়াসউদ্দিন আহমেদ প্রায় ৪০ বছর ঢাকা বিশ্ববিদ্যালয়ের রাষ্ট্রবিজ্ঞান ও লোকপ্রশাসন বিভাগে শিক্ষকতা করেছেন। তিনি ২০০৯ থেকে ২০১৩ সাল পর্যন্ত জাতীয় কবি কাজী নজরুল ইসলাম বিশ্ববিদ্যালয়ের দ্বিতীয় উপাচার্য হিসেবে দায়িত্ব পালন করেন।  প্রকাশনা দেশি ও বিদেশি জার্নালে তার প্রায় ৫০টি গবেষণামূলক নিবন্ধ প্রকাশিত হয়েছে। এছাড়া তিনি জনপ্রশাসন, রাষ্ট্রবিজ্ঞান, স্থানীয় সরকার এবং সিভিল সার্ভিস ম্যানেজমেন্ট - এর উপর একাধিক গ্রন্থের রচয়িতা।  মৃত্যু সৈয়দ গিয়াসউদ্দিন আহমেদ নিউমোনিয়া ও বার্ধক্যজনিত কারণে চিকিৎসাধীন অবস্থায় ২০২১ সালের ১০ সেপ্টেম্বর ঢাকায় মৃত্যুবরণ করেন। মৃত্যুকালে তার বয়স হয়েছিল ৮০ বছর।  তথ্যসূত্র  বিষয়শ্রেণী:২০২১-এ মৃত্যু বিষয়শ্রেণী:বাংলাদেশী শিক্ষাবিদ বিষয়শ্রেণী:ঢাকা বিশ্ববিদ্যালয়ের অধ্যাপক বিষয়শ্রেণী:জাতীয় কবি কাজী নজরুল ইসলাম বিশ্ববিদ্যালয়ের উপাচার্য
দ্বিতীয় গিয়াসউদ্দিন বাহাদুর শাহ (খিজির খান শুরি বলেও পরিচিত) (শাসনকাল : ১৫৫৫-১৫৬১) বাংলার স্বাধীন সুলতান ছিলেন। তিনি ছিলেন সুলতান শামসউদ্দিন মাহমুদ শাহের পুত্র।KingListsFarEast   ইতিহাস  thumb|দ্বিতীয় গিয়াসউদ্দিন বাহাদুর শাহের নাম জারীকৃত রৌপ্য টঙ্কা, খিত্তা লখনৌতি টাঁকশাল। বাহাদুর শাহ তৎকালীন গভর্নর শাহবাজ খানকে ক্ষমতাচ্যুত করে ক্ষমতা লাভ করেন। বাহাদুর শাহ ১৫৫৭ সালে মুহাম্মদ আদিল শাহকে হত্যা করেন।Majumdar, R.C. (ed.) (2007). The Mughul Empire, Mumbai: Bharatiya Vidya Bhavan, ,pp.94-6  পরবর্তীতে বাহাদুর শাহ জৌনপুর দখলের চেষ্টা করে। কিন্তু মুঘল সেনাবাহিনীর কাছে পরাস্ত হন।   আরও দেখুন   বাংলার শাসকগণ  বাংলার ইতিহাস  ভারতের ইতিহাস   তথ্যসূত্র   বিষয়শ্রেণী:মুহাম্মদ শাহ রাজবংশ বিষয়শ্রেণী:পশতুন বংশোদ্ভূত ভারতীয় ব্যক্তি
মার্ক উইলিয়াম মুসে (Mark W. Muesse) (জন্ম ১ মে, ১৯৫৭) একজন মার্কিন দার্শনিক, ধর্মতত্ত্ববিদ ও শিক্ষক।   শিক্ষা  মুসে টেক্সাসের ওয়াকো শহরে জন্মগ্রহণ করেন এবং ইউনিভার্সিটি হাই স্কুলে পড়াশোনা করেন। তিনি বেইলর বিশ্ববিদ্যালয়ের অনার্স কলেজ থেকে ইংরেজি বিষয়ে সুম্মা কুম লডে ডিগ্রি অর্জন করেন এবং ফাই বিটা কাপাতে নির্বাচিত হন। তিনি হার্ভার্ড বিশ্ববিদ্যালয় থেকে এম.টি.এস., এ.এম., এবং পিএইচ.ডি. ডিগ্রি লাভ করেন। তিনি থাইল্যান্ডের ব্যাংককে অবস্থিত আন্তর্জাতিক বৌদ্ধ ধ্যান কেন্দ্র, নেপালের কাঠমান্ডুর হিমালয়ান যোগিক ইনস্টিটিউট, তুরস্কের আঙ্কারায় মিডল ইস্ট টেকনিক্যাল ইউনিভার্সিটি, এবং শ্রীলঙ্কার পিলিয়ানদালায় সুবোধি ইনস্টিটিউটে পোস্ট-ডক্টরাল অধ্যয়ন করেন।   কর্মজীবন  মুসে ১৯৮৮ থেকে ২০১৮ সাল পর্যন্ত মেমফিস, টেনেসির রোডস কলেজে শিক্ষকতা করেন। তিনি ভারতের মাদুরাই শহরে অবস্থিত তামিলনাড়ু থিয়োলজিক্যাল সেমিনারিতে অতিথি অধ্যাপক হিসেবেও কর্মরত ছিলেন।ফোর্ট্রেস প্রেস | লেখক, ২০ সেপ্টেম্বর ২০১৫   শিক্ষা ও সেবা  মুসে তার শিক্ষাদান ও সেবার জন্য ব্যাপকভাবে স্বীকৃত।হাইবিম আত্মিক উত্তরাধিকার – বর্তমান দলাই লামা ইঙ্গিত দিয়েছেন তিনিই শেষ হতে পারেনএ গাই থিং তিনি ফোর্ট্রেস প্রেস আন্ডারগ্র্যাজুয়েট টিচিং অ্যাওয়ার্ড (২০০৭)হাইবিম পিপল ইন বিজনেস এবং ক্লারেন্স ডে অ্যাওয়ার্ড ফর আউটস্ট্যান্ডিং টিচিং (২০০৮) লাভ করেন। এছাড়াও তিনি আন্ধ্র প্রদেশের গুন্টুর শহরের বিশ্বযোগী বিশ্বামজি ফাউন্ডেশন ফর ইউনিভার্সাল ইন্টিগ্রেশন অ্যান্ড পিস কর্তৃক "মানবিক মূল্যবোধ ও সংস্কৃতি প্রচারে অসাধারণ সেবা"র জন্য “বিশিষ্ট সেবা পুরস্কার” লাভ করেন।   রচনা  মুসে দ্য গ্রেট কোর্সেস-এর জন্য চারটি বক্তৃতা সিরিজ ও সংশ্লিষ্ট গ্রন্থ তৈরি করেছেন: *The Great Religions: হিন্দুধর্ম; *Religions of the Axial Age; *Confucius, Buddha, Jesus, and Muhammad; এবং *Practicing Mindfulness: An Introduction to Meditation।হাইবিম  অডিবল.কম-এ শীর্ষ ১০ অডিওবই  তার গ্রন্থগুলোর মধ্যে রয়েছে:  Redeeming Men: Religion and পুংলিঙ্গতা (স্টিফেন বয়েড এবং মার্ল লংউড এর সাথে);  The Hindu Traditions: A Concise Introduction,হিন্দু ট্র্যাডিশনস: এ কনসাইস ইন্ট্রোডাকশন যা উবেরয় ফাউন্ডেশন ফর রিলিজিয়াস স্টাডিজ থেকে বিশেষ স্বীকৃতি পেয়েছে;  The Age of the Sages: The Axial Age in Asia and the Near East;  Four Wise Men: The Lives and Teachings of Confucius, Buddha, Jesus, and Muhammad   দর্শন  মুসের দার্শনিক দৃষ্টিভঙ্গি গঠনে প্রভাব রেখেছেন পল টিলিখ, পরবর্তী পর্যায়ের মার্টিন হাইডেগার এবং পিয়েরে হাদো। তিনি থেরবাদ বৌদ্ধধর্ম, স্টোইসিজম এবং আমেরিকান প্র্যাগমাটিজমকে তার চিন্তার মূল উৎস হিসেবে বিবেচনা করেন। তিনি নিঃসঙ্গবাদ (অ্যাপোফাটিকিজম) ও রহস্যবাদে (মিস্টিসিজম) বিশেষজ্ঞ।   সচেতনতা চর্চা  মুসে দীর্ঘদিন ধরে বিপাসনা ধ্যানের অভ্যাসকারী ও শিক্ষক। তিনি থাইল্যান্ডের ব্যাংককে আন্তর্জাতিক বৌদ্ধ ধ্যান কেন্দ্র, নেপালের কাঠমান্ডুতে হিমালয়ান যোগ ইনস্টিটিউট এবং শ্রীলঙ্কার পিলিয়ানদালায় সুবোধি ইনস্টিটিউটে ধ্যান শিক্ষাগ্রহণ করেছেন। তিনি অ্যাডভান্সিং মাইন্ডফুলনেস-এর অংশীদার এবং ড. মানোজ কে জৈন-এর সাথে ধ্যান ও সচেতনতা বিষয়ক রিট্রিট ও সেমিনারে নেতৃত্ব দেন।   সূত্র   বিষয়শ্রেণী:টেক্সাসের লেখক বিষয়শ্রেণী:ওয়াকো, টেক্সাসের বাসিন্দা বিষয়শ্রেণী:বেলর বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন ধর্মবিষয়ক একাডেমিক বিষয়শ্রেণী:১৯৫৭-এ জন্ম বিষয়শ্রেণী:জীবিত ব্যক্তি বিষয়শ্রেণী:হার্ভার্ড ডিভিনিটি স্কুলের প্রাক্তন শিক্ষার্থী বিষয়শ্রেণী:তামিলনাড়ু থিয়োলজিক্যাল সেমিনারির শিক্ষক বিষয়শ্রেণী:মিডল ইস্ট টেকনিক্যাল ইউনিভার্সিটির শিক্ষক
ভোল্টা নদী ঘানার একটি নদী। কৃষ্ণ ভোল্টা ও শ্বেত ভোল্টা নদীর মিলনে ঘানার মধ্যভাগের ইয়েজি অঞ্চলে এটির উৎপত্তি। নদীটি দক্ষিণ দিকে ভোল্টা হ্রদের মধ্য দিয়ে প্রবাহিত হয়ে আদা শহরের কাছে গিনি উপসাগরে পতিত হয়েছে। কৃষ্ণ ভোল্টা নদীর দৈর্ঘ্য গণনায় ধরে ভোল্টা নদীর দৈর্ঘ্য প্রায় ১৫০০ কিলোমিটার। ১৯৬০-এর দশকের মধ্যভাগে নদীটির উপর আকোসোম্বো বাঁধ নির্মাণের ফলে কৃত্রিম হ্রদ ভোল্টা হ্রদের সৃষ্টি হয়। প্রায় ৮,৪৮২ বর্গকিলোমিটার আয়তনবিশিষ্ট হ্রদটি বিশ্বের অন্যতম বৃহৎ কৃত্রিম হ্রদ। ১৯৮১ সালে আকোসোম্বো বাঁধ থেকে ৮ কিলোমিটার দক্ষিণে কপোং-এ নদীটির উপর আরেকটি বাঁধ নির্মাণ করা হয়। এই দুই বাঁধ থেকে উৎপাদিত জলবিদ্যুৎ ঘানার সমস্ত বৈদ্যুতিক চাহিদা মেটায়।   তথ্যসূত্র   বিষয়শ্রেণী:ঘানার নদী বিষয়শ্রেণী:গিনি ভূবেষ্টিত উপসাগর
লরা ফিলিপস " লরি " অ্যান্ডারসন (জন্ম ৫ জুন, ১৯৪৭) একজন আমেরিকান আভান্ট-গার্ড শিল্পী, সঙ্গীতশিল্পী এবং চলচ্চিত্র নির্মাতা যার কাজের মধ্যে রয়েছে পারফর্মিং আর্ট, পপ সঙ্গীত এবং মাল্টিমিডিয়া প্রকল্প।  প্রাথমিকভাবে বেহালা এবং ভাস্কর্যের উপর প্রশিক্ষণপ্রাপ্ত,  অ্যান্ডারসন ১৯৭০-এর দশকে নিউ ইয়র্ক সিটিতে বিভিন্ন ধরণের পারফর্মিং আর্ট প্রকল্প অনুসরণ করেছিলেন, বিশেষ করে ভাষা, প্রযুক্তি এবং ভিজ্যুয়াল চিত্রকল্পের উপর দৃষ্টি নিবদ্ধ করে।  ১৯৮১ সালে তার " ও সুপারম্যান " গানটি যুক্তরাজ্যের একক চার্টে দ্বিতীয় স্থানে পৌঁছালে তিনি অপ্রত্যাশিত বাণিজ্যিক সাফল্য অর্জন করেন।  অ্যান্ডারসনের প্রথম স্টুডিও অ্যালবাম বিগ সায়েন্স ১৯৮২ সালে প্রকাশিত হয় এবং এরপর থেকে বেশ কয়েকটি স্টুডিও এবং লাইভ অ্যালবাম প্রকাশিত হয়েছে। তিনি ১৯৮৬ সালের কনসার্ট চলচ্চিত্র "হোম অফ দ্য ব্রেভ" -এ অভিনয় এবং পরিচালনা করেছিলেন।  অ্যান্ডারসনের সৃজনশীল কাজের মধ্যে রয়েছে নাট্য ও তথ্যচিত্র, কণ্ঠস্বর অভিনয়, শিল্প স্থাপনা এবং একটি সিডি-রম । তিনি ইলেকট্রনিক সঙ্গীতের একজন পথিকৃৎ এবং বেশ কিছু বাদ্যযন্ত্র আবিষ্কার করেছেন যা তিনি তার রেকর্ডিং এবং পারফর্মেন্স আর্ট শোতে ব্যবহার করেছেন।    তথ্যসূত্র    বহিঃসংযোগ              Some Notes on Seeing: The Waters Reglitterized By Laurie Anderson for exhibition 2005      Guardian interview.  A Life of Storytelling. An interview with Laurie Anderson, 2016 Video by Louisiana Channel  SoundCloud - Hear the world's sounds with Georgina Godwin  Advice to Young Artists. An interview with Laurie Anderson, 2016 Video by Louisiana Channel  Laurie Anderson on Self-Playing Violin, MoMA Audio  A Trip to the Moon. An interview with Laurie Anderson & Hsin-Chien Huang, 2018 Video by Louisiana Channel  60 Minutes profile, April 3, 2022  WTF with Marc Maron, March 20, 2023  বিষয়শ্রেণী:মার্কিন সঙ্গীতশিল্পী-গীতিকার বিষয়শ্রেণী:মার্কিন সুরকার বিষয়শ্রেণী:১৯৪৭-এ জন্ম বিষয়শ্রেণী:মার্কিন লেখক বিষয়শ্রেণী:মার্কিন বৌদ্ধ বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:২০শ শতাব্দীর মার্কিন সুরকার বিষয়শ্রেণী:২১শ শতাব্দীর মার্কিন সুরকার বিষয়শ্রেণী:২০শ শতাব্দীর মার্কিন সঙ্গীতশিল্পী বিষয়শ্রেণী:২১শ শতাব্দীর মার্কিন সঙ্গীতশিল্পী বিষয়শ্রেণী:২০শ শতকের মার্কিন বৌদ্ধ বিষয়শ্রেণী:২১শ শতকের মার্কিন বৌদ্ধ বিষয়শ্রেণী:জীবিত ব্যক্তি বিষয়শ্রেণী:গ্র্যামি পুরস্কার বিজয়ী বিষয়শ্রেণী:গ্র্যামি আজীবন সম্মাননা পুরস্কার প্রাপক বিষয়শ্রেণী:প্রাইমটাইম এমি পুরস্কার বিজয়ী
আনজারী () ছিল থাইল্যান্ডের একটি এলজিবিটি বা সমকামীদের অধিকার সংস্থা। এটি ১৯৮৬ সালে একটি মহিলা সমকামী সংগঠন হিসাবে গঠিত হয়েছিল। সংস্থাটি একই লিঙ্গের আকাঙ্ক্ষাকে বোঝাতে ব্যবহৃত শব্দগুলির সংস্কার এবং সমলৈঙ্গিক বিবাহের আইনত স্বীকৃত আদায়ের জন্য জোর প্রচারণা চালিয়েছিল৷ এটি ২০১১ সালের দিকে নিষ্ক্রিয় হয়ে পড়ে।   ইতিহাস  ১৯৮৬ সালে অঞ্জনা সুবর্ণানন্দ এবং চান্থলাক রাকসায়ু-সহ অল্পসংখ্যক সমকামী নারীবাদ কর্মী মিলে আনজারী গঠন করেছিল। সংস্থাটি থাইল্যান্ডসহ সারা বিশ্বের সামনে নারী আন্দোলন এবং সমকামী মহিলাদের বিভিন্ন সমস্যা তুলে ধরে। সুবর্ণানন্দ নেদারল্যান্ডে অধ্যয়নের অভিজ্ঞতা থেকে আনজারী গঠনে অনুপ্রাণিত হয়েছিলেন। আনজারীর সংগঠকরা ১৯৯০ সালে এশিয়ান লেসবিয়ান নেটওয়ার্ক নামে একটি সভার আয়োজন করেছিলেন এবং এটি ছিল এশিয়া মহাদেশে প্রথম এই ধরনের আয়োজন। আয়োজনটি আন্তর্জাতিকভাবে বিশেষ করে সমগ্র এশিয়ায় খুব সারা ফেলেছিল। আনজারীর সাফল্যের মধ্যে অন্যতম ছিল ১৯৯৬ সালে বৈষম্যমূলকভাবে রাজাভাট ইনস্টিটিউটে রূপান্তরিত লিঙ্গের সদস্যদের তালিকাভুক্তি না করার সিদ্ধান্ত বাতিল করা এবং সেদেশের স্বাস্থ্য মন্ত্রণালয়ের সমকামিতাকে প্যাথলজিকাল অবস্থা হিসাবে শ্রেণিবদ্ধ না করার সিদ্ধান্তকে বন্ধ করা। ২০১১ সালের দিকে সংস্থাটি নিষ্ক্রিয় হয়ে পড়ে।Megan Sinnott. Queer Bangkok: twenty-first-century markets, media, and rights. Aberdeen, Hong Kong: Hong Kong U Press, 2011. Print.   সমলৈঙ্গিক বিবাহ  তাইওয়ানসহ এশিয়ার অন্যান্য দেশের মতো থাইল্যান্ডেও সমকামী বিয়ের স্বীকৃতির জন্য আনজারী দীর্ঘদিন ধরে প্রচারণা চালিয়ে আসছিল। ২০১৯ সালে সিভিল এবং বাণিজ্যিক কোডে একটি আইনি চ্যালেঞ্জ করা হয়। এই বিষয়ে অঞ্জনা সুবর্ণানন্দ থমসন রয়টার্স ফাউন্ডেশনে মন্তব্য করেছিলেন যে যদি এই চ্যালেঞ্জটি ব্যর্থ হয় তবে "বিবাহের পুরানো ধারণা আরও কিছু সময়ের জন্য টিকে থাকার ঝুঁকি থাকবে"।   শব্দার্থিক সমস্যা  আনজারী একই লিঙ্গের প্রতি আকাঙ্ক্ষা বর্ণনা করতে ব্যবহৃত পারিভাষিক শব্দাবলীর উপর মনোযোগ দিয়েছিল। থাই মনোবিজ্ঞানীরা মানুষকে "রাক-টাং-পেট" (বিষমকামী) এবং "রাক-রুয়াম-পেট" (সমকামী) নামক দুই দলে ভাগ করেছিলেন। "কাটোয়ে" (রূপান্তরিত লিঙ্গ) একটি প্রাচীন থাই শব্দ, যা সেনা শিবিরের সমকামী পুরুষদের পাশাপাশি রূপান্তরিত লিঙ্গের ব্যক্তিদের বর্ণনা করার জন্যও ব্যবহৃত হয়। কখনো কখনো সমকামী পুরুষদের অবমাননা করতে কাটোয়ে ব্যবহার করা হত যেহেতু তখন সমকামী পুরুষদের প্রকৃত পুরুষ মনে করা হত না। আনজারী কর্মীরা প্রথাগত শব্দ যেমন-"টম" (বাচ) বা "ডি" (ফেমে) ব্যবহারের পরিবর্তে "ইং রাক ইং" শব্দের ব্যবহার শুরু করে যেটি দ্বারা নতুন একটি শ্রেণী পরিচিতি পায় যা কেবল "নারীদের বুঝায় যারা অন্য একজন নারীকে ভালোবাসে"। "ইং রাক ইং" এর একটি উল্লেখযোগ্য সুবিধা হল যে এটি আন্তর্জাতিক এলজিবিটি আন্দোলনের সাথে জড়িত ছিল এবং এর ফলে আনজারী স্থানীয় অ্যান্টি-এলজিবিটি সদস্যদের বিরুদ্ধে একটা শক্ত অবস্থান নিতে পেরেছিল।   পুরস্কার  আনজারী ১৯৯৫ সালে আন্তর্জাতিক সমকামী এবং লেসবিয়ান মানবাধিকার কমিশন (বর্তমানে আউটরাইট অ্যাকশন ইন্টারন্যাশনাল) থেকে ফেলিপা ডি সুজা পুরস্কার লাভ করে।    আরও দেখুন    থাইল্যান্ডে নারী   তথ্যসূত্র    বহিঃসংযোগ    আনজারী  বিষয়শ্রেণী:লেসবিয়ান নারীবাদী সংগঠন
right|100x100px|গ্লুকোজের শিকল কাঠামো ...গ্লুকোজের স্বল্পতা কোনো ব্যক্তির মানসিক প্রচেষ্টাকে ব্যাহত করে? ...পলাশীর যুদ্ধের মাত্র এক বছর আগে লালদিঘির যুদ্ধে সিরাজদ্দৌলা ব্রিটিশ ইস্ট ইন্ডিয়া কোম্পানিকে পরাস্ত করেছিলেন? ...প্রাচীন রোমেও বিয়ের আংটি আদান-প্রদানমূলক প্রথার প্রচলন ছিলো? ...১৯৮৪ সালে যুক্তরাজ্যের ইউরো মানি পত্রিকার এক সমীক্ষায় ভারতীয় অর্থমন্ত্রী প্রণব মুখোপাধ্যায় বিশ্বের শ্রেষ্ঠ পাঁচ অর্থমন্ত্রীর একজন হিসেবে নির্বাচিত হন? ...বেশ কিছু বিতর্ক ও অস্পষ্টতা থাকা সত্ত্বেও স্পিনোজার দর্শন আলবার্ট আইনস্টাইনসহ অনেক বিজ্ঞানী ও চিন্তাবিদকে আকর্ষণ করেছিল? ...উনবিংশ শতাব্দীতে বাংলা ভাষায় বৈজ্ঞানিক কল্পকাহিনী লেখার প্রাথমিক পর্যায়ে জগদানন্দ রায় শুক্র ভ্রমণ নামে একটি জনপ্রিয় বই লিখেছিলেন?
আইএনএস কারাঞ্জ (এস২১) হচ্ছে ভারতীয় নৌবাহিনীর কালাভারি শ্রেণীর ডিজেল চালিত ডুবোজাহাজ। ৪ সেপ্টেম্বর ১৯৬৯ সালে কমিশন প্রাপ্ত হয় ডুবোজাহাজটি এবং ২০০৩ সালের ১ আগস্ট ডিকমিশনড হয়। ৯১.৩ মিটার লম্বা জাহাজটি ভাসা অবস্থায় ১৬ নটস (৩০ কিলোমিটার/ঘণ্টা) বেগে এবং ডুবন্ত অবস্থায় ১৫ নটস (২৮ কিলোমিটার/ঘণ্টা) বেগে ছুটতে পারে।   জনপ্রিয় মাধ্যমে  ২০১৭ সালে দ্য ঘাজি এট্যাক চলচ্চিত্রে একজন ব্যক্তিকে দেখানো হয় যিনি এস২১ জাহাজে যাত্রী হয় এবং পানির নিচে ১৮ দিন টিকে থাকতে সক্ষম হয়।   তথ্যসূত্র   বিষয়শ্রেণী:ভারতের যুদ্ধ জাহাজ বিষয়শ্রেণী:কালভারি শ্রেণীর ডুবোজাহাজ
নায়না দেবী (২৭ সেপ্টেম্বর ১৯১৭ - ১নভেম্বর ১৯৯৩; এছাড়াও নায়না রিপজিত সিং নামে পরিচিত) ভারতের গায়িকা ছিলেন। তিনি হিন্দুস্তানি শাস্ত্রীয় সংগীতে তার অবদানের জন্য তিনি সুপরিচিত। যদিও তিনি দাদরা ও গজল গাইতেন। তিনি অল ইন্ডিয়া রেডিওতে এবং পরবর্তীতে দূরদর্শনের একজন সংগীত প্রযোজক ছিলেন।  প্রশিক্ষণ তিনি কৈশোরে গিরিজা শঙ্কর চক্রবর্তীর অধীনে সংগীত প্রশিক্ষণ শুরু করেছিলেন, পরবর্তীতে তিনি ১৯৫০-এর দশকে রামপুর-সহসওয়ান ঘরানার উস্তাদ মুস্তাক হুসেইন খান এবং বারাণসী ঘরানার রসুলান বাঈয়ের থেকে সংগীতে প্রশিক্ষণ গ্রহণ করেছিলেন। কলকাতার এক সম্ভ্রান্ত পরিবারে জন্মগ্রহণ করা নায়না দেবী মাত্র ষোল বছর বয়সে কাপুরথালা রাজ্যের রাজপরিবারে বিবাহিত হয়েছিলেন এবং ১৯৪৯ সালে তার স্বামী মারা যাওয়ার পরেই তিনি কনসার্টে গান শুরু করেছিলেন এবং তিনি দিল্লিতে চলে আসেন। ১৯৭৪ সালে, তিনি ভারত সরকার প্রদত্ত চতুর্থ সর্বোচ্চ বেসামরিক সম্মান পদ্মশ্রী পুরস্কার লাভ করেছিলেন।   প্রারম্ভিক জীবন  নায়না দেবী ১৯১৭ সালের ২৭শে সেপ্টেম্বর তারিখে তৎকালীন ব্রিটিশ ভারতের কলকাতায় এক সম্ভ্রান্ত বাঙালি পরিবারে নীলিনা সেন নামে জন্মগ্রহণ করেছিলেন। তাঁর ঠাকুরদা ছিলেন ব্রাহ্মসমাজ আন্দোলনের জাতীয়তাবাদী নেতা এবং সমাজ সংস্কারক কেশবচন্দ্র সেন। তিনি পাঁচ ভাইবোনের মধ্যে চতুর্থ। তাঁর ভাইবোনেরা হলেন সুনীত, বিনীতা, সাধনা এবং প্রদীপ। বাবা সরল চন্দ্র সেন (যিনি একজন উকিল ছিলেন) ও মা নির্মলা (নেলি)-র কাছেই নীলিনা তাঁর শৈশব অতিবাহিত করেছিলেন। তাঁর চাচা পাঁচু যখন তরুণ নীলিনাকে স্থানীয় মঞ্চ নাটক আঙ্গুরবালার একটি কনসার্টে নিয়ে গিয়েছিলেন, তখন থেকেই তিনি সংগীতের প্রতি আগ্রহী হয়েছিলেন এরপরে, মসজিদ বাড়ি রাস্তার আঙ্গুরবালার বাড়িতেই তিনি গান শোনার জন্য যেতেন। অবশেষে তিনি, গিরিজা শংকর চক্রবর্তী অধীনে নয় বছর (১৮৮৫-১৯৪৮) যাবত প্রশিক্ষণ গ্রহণ করেছিলেন; যিনি একজন অসাধারণ গায়ক এবং শিক্ষক ছিলেন, তিনি বাংলায় খেয়াল ঐতিহ্যটি পুনরুজ্জীবিত করার জন্য সুপরিচিত।   ব্যক্তিগত জীবন  ১৯৩৪ সালে মাত্র ১৬ বছর বয়সে তিনি কাপুরথালা রাজ্যের রাজা চরণজিৎ সিংয়ের তৃতীয় পুত্র রিপজিত সিংয়ের (জন্ম ১৯০৬) সাথে বিবাহ বন্ধনে আবদ্ধ হয়েছিলেন। বিয়ের পরে তিনি পাঞ্জাবের কাপুরথালায় চলে যান। তাঁকে গান গাইতে অনুমতি দেওয়া হয়নি। ১৯৪৯ সালে তাঁর স্বামী মারা যাবার সময়ে তিনি ৩২ বছর বয়সী ছিলেন। নায়না দেবী তাঁর জীবনের শেষের দিকে কীর্তনের ঐতিহ্যবাহী রূপের প্রতি আগ্রহী হয়েছিলেন, তিনি বৃন্দাবনে গিয়ে তা শিখতেন এবং পরবর্তীকালে তাঁর তিনজন প্রবীণ শিষ্যকে কীর্তনের এই রূপটি প্রশিক্ষণ দিতেন।    তথ্যসূত্র   বিষয়শ্রেণী:পশ্চিমবঙ্গের নারী সঙ্গীতজ্ঞ বিষয়শ্রেণী:২০শ শতাব্দীর ভারতীয় গায়িকা বিষয়শ্রেণী:নারী হিন্দুস্তানি সংগীতশিল্পী বিষয়শ্রেণী:২০শ শতাব্দীর ভারতীয় সঙ্গীতশিল্পী বিষয়শ্রেণী:শিল্পকলায় পদ্মশ্রী প্রাপক বিষয়শ্রেণী:ঠুমরী বিষয়শ্রেণী:হিন্দুস্তানি সঙ্গীতশিল্পী বিষয়শ্রেণী:ভারতীয় ধ্রুপদী গায়িকা বিষয়শ্রেণী:বাঙালি ব্যক্তি বিষয়শ্রেণী:কলকাতার সঙ্গীতশিল্পী বিষয়শ্রেণী:১৯৯৩-এ মৃত্যু বিষয়শ্রেণী:১৯১৭-এ জন্ম বিষয়শ্রেণী:বাঙালি হিন্দু বিষয়শ্রেণী:ভারতীয় নারী টেলিভিশন প্রযোজক বিষয়শ্রেণী:পশ্চিমবঙ্গের নারী শিক্ষাবিদ বিষয়শ্রেণী:২০শ শতাব্দীর নারী শিক্ষাবিদ বিষয়শ্রেণী:ভারতীয় টেলিভিশন প্রযোজক বিষয়শ্রেণী:নারী টেলিভিশন প্রযোজক বিষয়শ্রেণী:পশ্চিমবঙ্গের শিক্ষাবিদ
এম-২২৭ যুক্তরাষ্ট্রের উত্তর-দক্ষিণ মিশিগান অঙ্গরাজ্যের ৬.৮৩৪ মাইল (১০.৯৯৮ কিলোমিটার) দীর্ঘ আন্তঃরাজ্য মহাসড়ক। মূলত মার্শাল এর দক্ষিণ এবং পশ্চিম পাশ বরাবর পুরানো যুক্তরাষ্ট্র মহাসড়ক ২৭ (ইউ.এস ২৭) এর একটি অংশ নিয়ে গঠিত। মহাসড়কটি ব্রুকসফিল্ড বিমানবন্দর অতিক্রম করে শহরের উত্তরে কালামাজু নদীর উপর দিয়ে একটি শিল্পাঞ্চলে প্রবেশ করেছে। গভর্নর জন ইংলারের নেতৃত্বে রাজ্য মহাসড়ক ব্যবস্থায় অতিরিক্ত রাস্তা যোগ করার অংশ হিসাবে এম-২২৭ নির্মিত হয়েছিল।   যাত্রাপথের বিবরণ  আন্তঃরাজ্য ৬৯ (আই-৬৯) এর বহির্গমন-৩২ এর সঙ্গে এম-২২৭ টিকোনসা এবং মার্শালের মধ্যে এটি একটি ডায়মন্ড ইন্টারচেঞ্জ তৈরী করেছে। আই-৬৯ হতে এম ২২৭ পাইনের উত্তর-দক্ষিণ এফ ড্রাইভ এবং প্রায় এক মাইল (১.৬ কিমি) দীর্ঘ হ্রদের উপর দিয়ে পূর্ব দিকে চলে গেছে। মহাসড়কটি কৃষিজমির মধ্য দিয়ে, উত্তর দিকে ঘুরে পুরাতন ইউ.এস ২৭/১৭ মাইল সড়ক অনুসরণ করেছে। ড্রাইভ বিভাগে, এম-২২৭ কালামাজু এভিনিউ মার্শালের মধ্যে দিয়ে অতিক্রম করেছে। মহাসড়কটি ব্রুকস এয়ারপোর্ট এবং বিস্তৃত উচ্চভূমি এ্যলুয়িন গলফ মাঠকে অতিক্রম করেছে। কালামাজু এভিনিউ কালামাজু নদী অতিক্রম করেছে এবং এম-২২৭ ইন্ডাস্ট্রিয়াল রোড বরাবর পশ্চিমে ঘুরেছে।  শহরের এই বিভাগে একটি শিল্প পার্ক এবং এম-২২৭ এর পশ্চিমের মোড় উত্তরদিকে যেয়ে নরফোক দক্ষিণ রেলপথকে অতিক্রম করেছে।  উত্তরাঞ্চলীয় প্রান্তের বিএল আই-৯৪ (মিশিগান এভিনিউ), মার্শালের পশ্চিম দিকে এবং আই-৬৯ এর কাছাকাছি অবস্থিত।  এটা শুধুমাত্র কালহৌন প্রদেশের মধ্যে অবস্থিত এবং সম্পূর্ণরূপে একটি অখণ্ড এককের রাস্তা।  মিশিগানের অন্যান্য মহসড়কগুলোর মত এম-২২৭ মিশিগান ডিপার্টমেন্ট অব ট্রান্সপোর্টেশন(এম.ডি.ও.টি) দ্বারা পরিচালিত। ২০১১ সালে যানবাহন বিভাগের সমীক্ষায় দেখা গিয়েছে যে, এই মহাসড়কটি বরাবর যথাক্রমে সর্বোচ্চ এবং সর্বনিম্ন গড়ে দৈনিক ৮৪০৮ টি যানবাহন মার্শাল দক্ষিণ ইন্ডাস্ট্রিয়াল ডাইভ হাইওয়েতে চলাচল করে এবং ১৮৬২ টি যানবাহন এফ ড্রাইভ বরাবর চলাচল করে।  কিন্তু তবুও এম-২২৭ এর কোন অংশ দেশের অর্থনীতি, প্রতিরক্ষা এবং যোগাযোগের করার গুরুত্বপূর্ণ ন্যাশনাল হাইওয়ে সিস্টেমর তালিকায় অর্ন্তভুক্ত করা হয়নি।   ইতিহাস  ১৯৬৭ সালের পরে মার্শাল কাছাকাছি আই-৬৯ শেষ হওয়ার আগে, ইউ.এস. ২৭ এবং মার্শালের মধ্যে ১৭ মাইল রোড কালামাজু এভিনিউ ধরে এগিয়ে গেছে। ঐ রাস্তাটি আই-৯৪ থেকে আই-৬৯ এ শেষ হওয়ার পর স্থানীয় নিয়ন্ত্রণে ফিরে এসেছে।  এম-২২৭ এর অস্তিত্বে দেখা যায় দক্ষিণ মিশিগানের আই-৬৯ এর সমাপ্তির প্রায় ৩৫ বছর পরে এবং নম্বরবিহীন স্থানীয় দীর্ঘ রাস্তা পুরাতন ইউ.এস ২৭ এর অংশ বাদে। এটা অক্টোবর ১, ১৯৯৮ তারিখে গভর্নর জন ইংলার এর যৌক্তিক কর্মসূচির অংশ হিসাবে গৃহীত হয় এবং ২০০১ সালে প্রথম চুক্তি স্বাক্ষরিত হয়।   প্রধান ছেদ    আরও দেখুন    মিশিগান হাইওয়ে পোর্টাল   তথ্যসূত্র    বহিঃসংযোগ   মিশিগান জনপথে এম ২২৭  CanHighways.com এ এম ২২৭  বিষয়শ্রেণী:মিশিগান অঙ্গরাজ্যের মহাসড়ক
অশৌচ শব্দের অর্থ হল শুচিতা বা পবিত্রতার অভাব৷ মাতা, পিতা, পরিবারের সদস্য বা জ্ঞাতিবর্গের মৃত্যুতে হিন্দুরা অশৌচ করে৷ অর্থাৎ প্রিয়জনের মৃত্যুতে কঠোর ব্রহ্মচর্য পালন করে শ্রাদ্ধের উপযুক্ততা অর্জনই অশৌচ। অশৌচ হিন্দুসমাজের একটি প্রচীন রীতি বা সংস্কার। বর্তমানে, এর নিয়মকানুন এবং লোকাচার অনেকটাই শিথিল হয়েছে।   প্রকারভেদ  ১৷ জননাশৌচ: কেউ জন্মগ্রহণ করলে যে অশৌচ হয়৷ তবে এটার প্রচলন ততটা নেই।  ২৷ মরণাশৌচ: কারও মৃত্যুতে যে অশৌচ পালন করতে হয়৷   অশৌচের সময়কাল  মনুসংহিতার বিধান অনুযায়ী পুরোহিত দর্পনে নির্দেশ দেওয়া আছে —  শুধ্যেদ্বিপ্রো দশাহেন দ্বাদশাহেন ভূমিপ।  বৈশ্যপঞ্চদশাহেন শূদ্রো মাসেন শুধ্যতি।।  - ইতি মনুঃ।।  অনুবাদ: জন্ম বা মরণে ব্রাহ্মণের দশদিন, ক্ষত্রিয়ের বারো দিন, বৈশ্যের পনেরো দিন এবং শূদ্রের একমাস অর্থাৎ ত্রিশ দিন অশৌচ থাকে; ইহার পর শুদ্ধ হয়। তবে, বর্তমানে বর্ণ-জাতি নির্বিশেষে অনেকেই এগারো বা বারো দিনে অশৌচ পালন করে। অন্যদিকে, ব্রাহ্মণ পরিবারের লোকেরা দশ দিনের জন্য অশৌচ পালন করে।  তবে, শাস্ত্র মতে সকল বর্ণে অন্তত দশম অশৌচ (১০ দিন) কাল পর্যন্ত পালনের বিধান রয়েছে।   অশৌচকালীন ক্রিয়া  একমাত্র মাতাপিতার মৃত্যু হলে তবেই হবিষ্যান্ন বা ফল ফলাদি খেয়ে জীবনধারণ করতে হয়৷ অন্য কোন নিকটাত্মীয়ের ক্ষেত্রে হবিষ্যান্ন খেতে নেই। এইসময় কঠোর ব্রহ্মচর্য পালন করতে হয়৷ অশৌচকালে উঠানে একটি তুলসী গাছ রোপণ করে সেখানে প্রতিদিন মৃত ব্যক্তির উদ্দেশ্যে জল ও দুগ্ধ প্রদান করতে হয়৷ পিতামাতার মৃত্যুর পর ৪র্থ ও ১০ম দিনে পিণ্ড দান করতে হয়৷ এই পিন্ডকে বলে পূরকপিণ্ড৷ পূরকপিণ্ড দিতে হয় মোট দশটি৷ অশৌচান্তে মস্তক মুন্ডন করে পরিধান করতে হয় নববস্ত্র৷   তথ্যসূত্র   বিষয়শ্রেণী:হিন্দু আচার অনুষ্ঠান
আবদুল আলী মৃধা একজন বাংলাদেশি রাজনীতিবিদ ছিলেন। তিনি ছিলেন একজন মুক্তিযোদ্ধা। তিনি পঞ্চম ও ষষ্ঠ জাতীয় সংসদ নির্বাচনে নরসিংদী-৫ আসনের সাংসদ হিসেবে নির্বাচিত হয়েছিলেন। তিনি ২০১৯ সালের ৯ মার্চ মৃত্যুবরণ করেন।   তথ্যসূত্র   বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:২০১৯-এ মৃত্যু বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:বাঙালি রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:নরসিংদী জেলার রাজনীতিবিদ বিষয়শ্রেণী:নরসিংদী জেলার ব্যক্তি